﻿EDEMUL PULMONAR ACUT CARDIOGEN Definiţii: Edemul pulmonar acut cardiogen = insuficienţă ventriculară stângă acută, cauzată de o suferinţă primară cardiacă, determinând creşterea presiunii hidrostatice din capilarele pulmonare (> 25-30 mmHg), urmată de transsudarea masivă a plasmei în interstiţiul şi alveolele pulmonare Patogenic, creşterea presiunii capilare pulmonare, urmată de extravazarea plasmei (şi eventual a elementelor figurate sangvine) în interstiţiul pulmonar şi avleole conduce la tulburări ale hematozei, antrenând insuficienţa respiratorie acută cu hipoxemie Creşterea marcată a presiunii capilare pulmonare şi creşterea permeabilităţii membranei capilaro-alveolare pulmonare pot surveni şi în alte circumstanţe etiologice decât bolile primitive cardiace, determinând edem pulmonar acut noncardiogen Clasificare patogenică a edemului pulmonar acut: * Edem pulmonar acut prin creşterea presiunii hidrostatice în capilarele pulmonare: * Hipertensiune venoasă pulmonară de cauză cardiogenă (insuficienţă ventriculară stângă, stenoză sau regurgitare mitrală, tromboză atrială stângă, mixom atrial stâng, cord triatriat; şunturi intracardiace stânga-dreapta, pericardită fibroasă sau calcară); * Hipertensiune venoasă pulmonară de cauză noncardiogenă (boală veno-ocluzivă pulmonară, sindroame mediastinale, cauze neurogene); * Hipertensiune arterială pulmonară secundară (sindroame hiperkinetice, anemii, tireotoxicoză, tromboembolism pulmonar, altitudine înaltă) * Hiperhidratări iatrogene * Edem pulmonar prin creşterea permeabilităţii membranei alveolo-capilare pulmonare: * Cauze medicamentoase şi toxice sistemice (hidroclorotiazidă, fenilbutazonă, aspirină, diltiazem, nitrofurantoin, hidralazină, substanţe iodate de contrast, interleukina-2, heroină, morfină, metadonă, clorură şi sulfat de amoniu, veninuri de şerpi etc); * Embolii grăsoase; * Cauze imunologice (sindrom Goodpasture, sindrom Steven-Johnson); * Iradiere; * Infecţii virale; * Aspirare de substanţe toxice (înnec în apă dulce şi sărată, conţinut gastric); * Inhalare de substanţe toxice (fum, oxizi de azot, ozon, oxid de cadmiu, fosgen, oxigen pur etc); * Cauze metabolice (insuficienţă hepatică, insuficienţă renală); * Alterarea integrităţii endoteliale (traumatisme cranio-cerebrale); * Leziuni mecanice epiteliale (hiperinflaţie pulmonară, inclusiv iatrogenă); * Alte cauze (sindromul de detresă respiratorie acută, pulmonul de şoc, septicemii, pancreatite, arsuri, bypass cardiopulmonar, embolii cu lichid amniotic) * Edem pulmonar prin reducerea presiunii interstiţiale pulmonare: * Obstrucţii acute ale căilor respiratorii superioare (laringospasm, epiglotite, laringotraheobronşite, crup laringian spasmodic, corpi străini, tumori, traumatisme ale căilor aeriene superioare, asfixie prin ştrangulare, abces periamigdalian, angină Ludwig, angioedem, iminenţă de înnec); * Obstrucţii cronice ale căilor respiratorii superioare (sindromul apneii obstructive de somn, vegetaţii adenoidiene, tumori amigdaliene sau nasofaringiene, guşă intratoracică compresivă, acromegalie) * Edem pulmonar prin reducerea presiunii coloidosmotice plasmatice: * Rar drept cauză unică, de regulă în asociere cu alte mecanisme (sindrom de detresă respiratorie acută, insuficienţă hepatică, insuficienţă renală, stări de hiperhidratare etc) * Edem pulmonar prin reducerea drenajului limfatic pulmonar: * Limfangita carcinomatoasă; * Sindroame mediastinale; * Transplant pulmonar; * Cauză asociată altor mecanisme (sindrom de detresă respiratorie acută, malarie, silicoză) Contextul etiologic al edemului pulmonar acut cardiogen: * Sindroame coronariene acute (infarct miocardic acut, angină pectorală instabilă); * Hipertensiunea arterială sistemică; * Valvulopatii mitrale şi aortice; * Disfuncţii ale protezelor mecanice valvulare; * Tulburări cardiace de ritm sau de conducere; * Cardiomiopatii; * Embolia pulmonară masivă Contextul clinic al edemului pulmonar acut cardiogen: * Anamneza (rapidă a pacientului sau anturajului) oferă date asupra: * Bolilor cardiace preexistente (cunoscute); * Simptomatologiei sugestive pentru: * Boala de bază (mare criză anginoasă, HTA, valvulopatie etc) * Cauza favorizantă/precipitantă (factori de risc cardiovascular personali, familiali, comorbidităţi, tulburare de ritm, sincopă); * Edem pulmonar acut (dispnee paroxistică nocturnă, anxietate extremă) * Examen fizic: * Stare generală sever alterată; * Cianoza buzelor şi a extremităţilor (reci); * Transpiraţii; * Dispnee de repaus cu ortopnee şi tahipnee; * Tuse productivă, cu expectoraţie spumoasă, abundentă, rozată; * Raluri subcrepitante la ambele baze pulmonare, cu extindere ascendentă rapidă; posibil raluri bronşice asociate (în special la vârstnic); * Tahicardie/aritmii; * Galop ventricular stâng; Semne clinice de gravitate în edemul pulmonar acut cardiogen: * Alterarea stării de conştienţă şi a senzoriului (traduce hipoxie severă cu hipercapnie); * Marmorarea tegumentelor, cu transpiraţii profuze reci; * Bradipnee; * Exteriorizarea orală a expectoraţiei aerate, roşietice; * Bradicardie/bradiaritmii; * Hipotensiune arterială sistemică/şoc cardiogen Explorări complementare în urgenţă Electrocardiograma Obligatorie în urgenţă! Permite de obicei diagnosticul etiologic al edemului pulmonar acut: * Sindrom coronarian acut; * Tahiaritmii; * Bradiaritmii Va fi urmată de monitorizarea elecvtrocardiografică Nota bene: Restul explorărilor de laborator vor fi efectuate după iniţierea urgentă a tratamentului! Radiografia toracică: Cardiomegalie Aspect de stază pulmonară (edem pulmonar interstiţial ”în aripi de fluture”, linii Kerley A, B, C, revărsat lichidian în sinusul costodiafragmatic drept sau bilateral) Gazometria sangvină: metoda ASTRUP Documentarea severităţii, cu evidenţierea insuficienţei respiratorii acute Hipoxemie ± hipercapnie Examen ecocardiografic Informaţii suplimentare pentru diagnosticul etiologic Util când există suspiciunea de embolie pulmonară masivă sau probleme de diagnostic diferenţial Alte examene de laborator (biochimice, hematologice): Documentarea cauzei (enzime de necroză miocardică etc) Documentarea răsunetului hemodinamic (organe de şoc) Factori de risc şi comorbidităţi Probleme de diagnostic diferenţial: * Astmul bronşic şi starea de rău astmatic * Sindrom de detresă respiratorie acută ATITUDINEA PRACTICĂ DE URGENŢĂ ÎN CAZUL EDEMULUI PULMONAR ACUT CARDIOGEN: Plasarea bolnavului în poziţie şezândă şi sprijinită Oxigenoterapie (Oxigen 100 % dacă nu există o boală pulmonară cronică) Linie venoasă sigură Electrocardiogramă completă şi monitorizare ECG Tratamentul în urgenţă al aritmiilor cu risc vital Începerea tratamentului, înaintea extinderii explorărilor! Opiaceu (morfină 2-5 mg i v lent, diluată) – dacă nu există boală pulmonară cronică sau insuficienţă hepatică asociată Furosemid 20 – 80 mg i v (funcţie de valoarea TA) – posibil doze mai mari în caz de insuficienţă renală cronică asociată Nitroglicerină s l , 2-3 puffuri sau Nitroglicerină perfuzie i v , 5 –1-γ/min (Contraindicată dacă TA sist 160 mmHg suplimentare vasodilatator Ce nu trebuie făcut: Temporizarea iniţierii măsurilor de tratament pentru extinderea investigaţiilor (cu excepţia electrocardiogramei, celelalte explorări vor fi efectuate după rezolvarea urgenţei vitale!) Neglijarea corecţiei factorilor favorizanţi sau precipitanţi asociaţi cauzei cardiace primare (tahi- sau bradiaritmii, ischemie miocardică asociată, anemie etc) Neglijarea tratamentului aritmiilor cardiace Neglijarea măsurilor terapeutice “simple” (poziţia şezândă şi oxigenoterapia) Introducerea digoxinului ca primă alternativă terapeutică la pacienţii aflaţi în ritm sinusal sau chiar la cei cu fibrilaţie atrială (oxigenoterapia, opiaceul, diureticul şi nitroglicerina ameliorează condiţia hemodinamică şi pot conduce la controlul frecvenţei cardiace sau dispariţia tahiaritmiei supraventriculare!) Digoxinul este contraindicat în infarctul miocardic acut